সামিরা থেকে বাড়ি ফেরে বিবিক্ত। বন্ধুকে তাগাদা দিতে থাকে সামিরায় আসার জন্য। তার মন শহরে যাওয়ার জন্য উতলা হয়ে ওঠে। গাছপালা সমৃদ্ধ শীতল পরিবেশে চলা ফেরায় কত স্বাচ্ছন্দ্য। খাবারের কত প্রাচুর্য। সেখানকার বাসিন্দারা কাকের দিকে একটা ঢিলও ছোড়ে না। উঁচু গাছে বাসা বেঁধে পুষ্টিকর খাবার খেয়ে সে হেসে খেলে দিন কাটাতে পারবে। কোন মোহর ব্যবসায়ীর কাছে মোহরটি বিক্রি করতে পারলে সে হবে বিত্তবান কাক। তার স্বগোত্রীয়রা পশমের যোগ্যও হতে পারবে না। বন্ধুকে নিয়ে সে একটা দোকানও খুলতে পারে। মোহরের কথা মনে হতেই সে কৃষকের বাড়ি যায়। সে ঠোঁট দিয়ে সাবধানে মোহরটি বের করে চোখ ভরে দেখে। সামিরার জীবনধারা পরখ করে নিমিত্তেরও মন সেখানে আসবার জন্য ব্যাকুল হয়ে ওঠে। কিন্তু তার স্ত্রী কুঞ্জিতা যদি আমুল ছেড়ে সামিরায় না আসতে চায়। সে জন্য সে দেশে ফেরার সময় বন্ধুকে সাথে নেয় যাতে সে কুঞ্জিতাকে ভালো করে বুঝাতে পারে।